Source: https://lcdpartner.com/cs/content/3-obchodne-podmienky
Timestamp: 2019-08-24 04:53:53+00:00
Document Index: 3108757

Matched Legal Cases: ['Čl. 6', 'Čl. 7', 'Čl. 9', 'Čl. 6', 'Čl. 6', 'Čl. 6']

Obchodní podmínky - lcdpartner.com
Tieto všeobecné obchodné podmienky upravujú podmienky, práva a povinnosti zmluvných strán, pri kúpnych zmluvách, uzatvorených medzi predávajúcim – iQparts s.r.o., so sídlom Wolkrova 2, 851 01 Bratislava, IČO: 50 606 107, zapísaná v Obchodnom registri Okresného súdu Bratislava I, oddiel: Sro, vložka č. 115665/B, e-mail: shop@lcdpartner.com, tel.: +421 950 77 66 55 / ďalej ako „predávajúci“ / a kupujúcim – užívateľom internetovej stránky www.lcdpartner.com / ďalej ako „kupujúci“, alebo „zákazník“ alebo „spotrebiteľ“ /, ktorých predmetom je kúpa a predaj tovaru na internetovej stránke internetového obchodu predávajúceho. Tieto obchodné podmienky sú neoddeliteľnou súčasťou všetkých kúpnych zmlúv uzatvorených medzi predávajúcim a kupujúcim pri kúpe a predaji tovaru na internetovej stránke internetového obchodu predávajúceho, s čím kupujúci odoslaním objednávky predávajúcemu súhlasí. Všetky zmluvné vzťahy medzi predávajúcim a kupujúcim sú uzatvorené v súlade s právnym poriadkom Slovenskej republiky. V prípade, ak je zmluvnou stranou spotrebiteľ, riadia sa právne vzťahy, neupravené týmito obchodnými podmienkami, zákonom č. 40/1964 Zb. Občiansky zákonník, v platnom znení / ďalej ako „Občiansky zákonník“ /, zákonom č. 250/2007 Z. z. Zákon o ochrane spotrebiteľa, v platnom znení a zákonom č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho v platnom znení. V prípade, ak je zmluvnou stranou kupujúci, ktorý nie je spotrebiteľom, t.j. je podnikateľom, riadia sa právne vzťahy, neupravené týmito obchodnými podmienkami, zákonom č. 513/1991 Z. z. Obchodný zákonník / ďalej ako „Obchodný zákonník“ /, v platnom znení.
Kúpna zmluva – je zmluva medzi predávajúcim a kupujúcim, ktorej predmetom je kúpa tovaru ponúkaného predávajúcim na internetovej stránke www.lcdpartner.com (ďalej len „tovar“) uzavretá spôsobom podľa článku II. Všeobecných obchodných podmienok.
Všeobecné obchodné podmienky sú dostupné na internetovej stránke www.lcdpartner.com a kupujúci má možnosť oboznámiť sa s ich znením a obsahom.
Postup na nakupovanie tovaru je uvedený v dolnej časti internetovej stránky www.lcdpartner.com, v sekcii „Ako nakupovať“.
Akékoľvek informácie týkajúce sa procesu dodania tovaru môže kupujúci získať na e-mailovej adrese: shop@lcdpartner.com. V požiadavke je vždy potrebné uviesť číslo objednávky uvedené v potvrdení objednávky zaslanom predávajúcim.
Tovar označený ako „náhradné diely“, ktorý má vo svojom názve uvedené slovné označenie „originál“ alebo „originálny“ – 3 mesiace (okrem tovaru podľa Čl. 6, písm. b) označeného ako „Batérie“)
Záruka sa taktiež nevzťahuje na tovar, pri ktorom je dôvodné podozrenie, že vrátený tovar pochádza od iného predávajúceho, resp. nejde o totožný tovar ktorý bol kupujúcemu odovzdaný predávajúcim v zmysle objednávky.
Kupujúci, ktorý je podnikateľom, je oprávnený vrátiť tovar – náhradné diely s označením „originál“ v rámci záručnej doby stanovenej pre tento druh tovaru podľa písm. c) tohto článku Všeobecných obchodných podmienok iba v prípade, ak:
tovar nevykazuje žiadne známky použitia, poškodenia alebo iného porušenia ochranných prvkov (fólie, pečate, nálepky a iné ochranné prvky, ktorých porušenie preukazuje použitie tohto tovaru – originálneho náhradného dielu) a iných súčastí a príslušenstva tohto tovaru a dielov. Poškodením možno rozumieť aj viditeľné známky lepenia a iného fixného upevnenia originálneho náhradného dielu na konečné zariadenie, rám, kryt, a pod., ktoré taktiež predstavuje jeho použitie. Za použitie sa nepovažuje výlučne vyskúšanie originálneho náhradného dielu kupujúcim na účely zistenia a otestovania jeho funkčných vlastností deklarovaných predávajúcim a/alebo určených v popise tovaru, avšak bez jeho poškodenia alebo použitia vyššie uvedených spôsobom.
V prípade vrátenia tovaru – náhradných dielov označených ako „originál“ kupujúcim, ktorý je podnikateľ v rozpore s vyššie uvedenými podmienkami stanovenými pre ich vrátenie, nemá kupujúci právo na vrátenie peňazí za tovar ani na náhradu tovaru v podobe výmeny tovaru. Kupujúci, ktorý je podnikateľ porušením týchto podmienok rovnako stráca záruku na tento druh tovaru a tým aj nárok reklamáciu tovaru podľa Čl. 7 Všeobecných obchodných podmienok.
V prípade vrátenia tovaru kupujúcim, ktorý je podnikateľ v zmysle vyššie uvedených podmienok (t.j. najmä vrátením tovaru, na ktorý sa záruka nevzťahuje napr. z dôvodu mechanického poškodenia tovaru a pod.) a/alebo porušením vyššie uvedených podmienok (napr. vrátenie náhradného dielu s označením „originál“ so známkami použitia, porušením ochranných fólií a pod.) podľa tohto článku Všeobecných obchodných podmienok, si predávajúci vyhradzuje právo zadržať tovar až do zaplatenia poplatkov za opätovné doručenie tovaru kupujúcim. Žiadosť o opätovné doručenie tovaru môže podať kupujúci, ktorý je podnikateľ písomne alebo e-mailom na kontaktnú adresu predávajúceho, pričom je povinný uhradiť poplatok za opätovné doručenie tovaru v lehote najneskôr do 14 dní, a to na základe odpovede predávajúceho na žiadosť o opätovné doručenie tovaru, v ktorej predávajúci určí výšku tohto poplatku. Ak nebude poplatok za opätovné doručenie tovaru uhradený v lehote podľa tohto článku Všeobecných obchodných podmienok, predávajúci si vyhradzuje právo zničiť tovar alebo s ním inak disponovať, vrátane možnosti jeho predaja alebo vrátenia výrobcovi, a to na základe jeho vlastného uváženia a bez možnosti vzniku zodpovednosti predávajúceho z takéhoto konania voči kupujúcemu, ktorý je podnikateľ.
V prípade vrátenia tovaru kupujúcim, ktorý je podnikateľ sa na stav tovaru a spôsob vrátenia tovaru primerane použijú podmienky uvedené v Čl. 9, v časti „Odstúpenie od zmluvy kupujúcim, ktorý je podnikateľ“ Všeobecných obchodných podmienok.
Neúplnú alebo poškodenú zásielku je nutné okamžite oznámiť e-mailom na adresu: rma@lcdpartner.com, spísať s dopravcom škodový protokol, a tento bez zbytočného odkladu zaslať e-mailom, alebo poštou predávajúcemu. Dodatočná reklamácia neúplnosti alebo vonkajšieho poškodenia zásielky nezbavuje kupujúceho práva vec reklamovať, dáva však predávajúcemu možnosť preukázať, že sa nejedná o rozpor s kúpnou zmluvou.
Týmto nie sú dotknuté ďalšie práva kupujúceho vyplývajúce z právnych predpisov Slovenskej republiky. Informácie o priebehu vybavovania reklamácie predávajúcim môže kupujúci získať na e-mailovej adrese: rma@lcdpartner.com. V požiadavke je vždy potrebné uviesť číslo objednávky uvedené v potvrdení objednávky zaslanom predávajúcim.
Ak ide o chybu, ktorú je možné odstrániť a neuplatní sa zánik nároku na uplatnenie reklamácie podľa písm. D) tohto článku Všeobecných obchodných podmienok alebo v zmysle Čl. 6 Všeobecných obchodných podmienok, bude tovar opravený. Pokiaľ nie je oprava možná a povaha chyby nebráni obvyklému užívaniu, môže sa predávajúci s kupujúcim dohodnúť na primeranej zľave z ceny tovaru. V prípade zľavy nie je možné neskôr túto chybu reklamovať.
Nárok na reklamáciu zaniká kupujúcemu, ktorý je podnikateľ taktiež v prípadoch špecifikovaných v Čl. 6 Všeobecných obchodných podmienok.
Tento reklamačný poriadok je platný od 01.06.2018 a ruší platnosť predchádzajúcich reklamačných poriadkov. Tento reklamačný poriadok je k dispozícii v sídle predávajúceho alebo ako súčasť Všeobecných obchodných podmienok verejne dostupných na www.lcdpartner.com.
V súvislosti so zavedením novej legislatívy v oblasti ochrany osobných údajov - Nariadenia Európskeho Parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) /ďalej ako „GDPR“/ a implementáciou opatrení na zabezpečenie súladu spoločnosti iQparts s.r.o. s GDPR ako aj so súvisiacimi príslušnými právnymi predpismi upravujúcimi ochranu osobných údajov (napr. zákon č. 18/2018 Z.z. o ochrane osobných údajov a o zmene a doplnení niektorých zákonov, vyhlášky Úradu na ochranu osobných údajov Slovenskej republiky), nájde kupujúci všeobecnú informačnú povinnosť ohľadne ochrany osobných údajov na stránke www.lcdpartner.com (v dolnej časti internetovej stránky, v sekcii „Účet – Ochrana osobných údajov“).
Kupujúci je oprávnený aj bez uvedenia dôvodu odstúpiť od zmluvy do 14 dní odo dňa prevzatia tovaru. Kupujúci má právo v rámci tejto lehoty tovar rozbaliť a odskúšať iba obdobným spôsobom ako je to obvyklé pri nákupe v bežnom obchode a v zmysle Čl. 6. Všeobecných obchodných podmienok. Kupujúci nie je oprávnený začať tovar používať a následne ho vrátiť predávajúcemu. Kupujúci môže uplatniť právo na odstúpenie od zmluvy u predávajúceho prostredníctvom formulára na odstúpenie od zmluvy, ktorý je spotrebiteľovi doručený spolu s objednaným tovarom alebo emailom spôsobom nevzbudzujúcim pochybnosti, že došlo k odstúpeniu od zmluvy.
Kupujúci svoje právo odstúpiť od zmluvy uplatňuje písomne na adrese sídla predávajúceho uvedenej vyššie, e-mailom na adrese rma@lcdpartner.com alebo iným spôsobom nevzbudzujúcim pochybnosti, že došlo k odstúpeniu od zmluvy. Kupujúci je na odstúpenie od zmluvy oprávnený použiť príslušný formulár, ktorý sa nachádza na internetovej stránke www.lcdpartner.com (v dolnej časti internetovej stránky, v sekcii „Služba - Vrátenie tovaru“).
V prípade, že kupujúci je podnikateľ, môže byť kupujúcemu ponúknuté náhradné odstúpenie od kúpnej zmluvy, v závislosti na stave vráteného tovaru, ušlej záruky a aktuálnej ceny vráteného tovaru. Stav tovaru je zhodnotený predávajúcim. V prípade nedohodnutia podmienok akceptovateľných pre obe strany bude tovar vrátený na náklady kupujúceho späť. Predávajúci je oprávnený účtovať kupujúcemu prípadné ďalšie vzniknuté náklady.
Ak bude umožnené podnikateľovi náhradné odstúpenie od kúpnej zmluvy a podnikateľ nevráti tovar v lehote určenej predávajúcim neporušený, nepoužitý a v originálnom obale, vrátane všetkých jeho častí a príslušenstva, kupujúci berie na vedomie, že predávajúci si vyhradzuje právo na spoplatnenie takéhoto vrátenia v sume, ktorá predávajúcemu vykompenzuje náklady, ktoré sú nevyhnutné pre znovuuvedenie tovaru do predaja.
Pri vystavení dobropisu môže byť po kupujúcom (ako spotrebiteľovi, tak podnikateľovi) vyžadovaný občiansky preukaz za účelom ochrany vlastníckych práv kupujúceho. V prípade kupujúceho ako právnickej osoby sa vyžaduje občiansky preukaz osoby oprávnenej konať za túto právnickú osobu, t.j. jej štatutárneho orgánu. Predložením občianskeho preukazu kupujúci súhlasí so spracovaním osobných údajov na tento účel vystavenia dobropisu v zmysle zákona 18/2018 Z.z. o ochrane osobných údajov v platnom znení.
Tieto Všeobecné obchodné podmienky sa vzťahujú na každú kúpnu zmluvu uzatvorenú medzi predávajúcim a kupujúcim prostredníctvom internetového obchodu na internetových stránkach www.lcdpartner.com.
Tieto Všeobecné obchodné podmienky nadobúdajú platnosť a účinnosť dňom 1.3.2019 a nahrádzajú znenie Všeobecných obchodných podmienok platných ku dňu 01.06.2018.